text: Ellen Trane Nørby får toppost
  02 oktober 2014 kl. 14.49
  Medieordfører Ellen Trane Nørby får nu en plads i topledelsen af Venstre.
  Forfremmelsen kommer forud for weekendens landsmøde i Herning.
  - Lars og jeg har snakket om at supplere ledelsesgruppen, og vi har bedt Ellen om at deltage, fordi hun har stor erfaring i forhold til at køre valgkampe. Vi har haft stor udskiftning på mange poster siden et valg, og for at supplere vores ledelsesgruppe med en, der har erfaring, så har vi trukket Ellen ind, siger Venstres næstformand og gruppeformand Kristian Jensen til B.dk.
  Ledelsesgruppen består af Lars Løkke, Kristian Jensen, Claus Hjort Frederiksen, Peter Christensen og Hans Christian Schmidt.
  